b'\n_START_ARTICLE_\nNagrada Riharda Jakopi\xc4\x8da\n_START_PARAGRAPH_\nNagrada Riharda Jakopi\xc4\x8da je nagrada, ki jo za dose\xc5\xbeke na podro\xc4\x8dju likovne umetnosti od stote obletnice rojstva slikarja Riharda Jakopi\xc4\x8da leta 1969 podeljujejo Akademija za likovno umetnost v Ljubljani, Zveza dru\xc5\xa1tev slovenskih likovnih umetnikov in Moderna galerija. _NEWLINE_Nagrado podeljujejo vsako leto 12. aprila, na obletnico slikarjevega rojstva._NEWLINE_Nagrada je v razpisu objavljena slede\xc4\x8de:_NEWLINE_Nagrado Rihard Jakopi\xc4\x8d prejme slovenski likovni ustvarjalec, ki deluje v kulturnem prostoru Republike Slovenije ali zunaj nje in je \xc4\x8dlan Zveze dru\xc5\xa1tev slovenskih likovnih umetnikov. Kandidat za nagrado Riharda Jakopi\xc4\x8da je lahko nagrajen samo enkrat. Nagrada se podeli za najbolj\xc5\xa1e likovno vizualno delo, razstavo ali izvajano delo predstavljeno v javnosti v preteklih petih letih do dneva razpisa nagrade. Nagrada Riharda Jakopi\xc4\x8da se lahko podeli tudi za \xc5\xbeivljenjski opus. Kandidate lahko predlagajo kulturne ustanove, likovna dru\xc5\xa1tva ali dr\xc5\xbeavljani Slovenije.'